L 188/2
LT
Europos Sąjungos oficialusis leidinys
2023 7 27
(6)
atsakydamas į Komisijos prašymą atnaujinti atskirai paženklintų kvapiųjų alergenų sąrašą, Vartotojų saugos mokslinis komitetas (VSMK) 2012 m. birželio 26–27 d. plenariniame posėdyje priėmė nuomonę (3).
Jis patvirtino, kad Reglamento (EB) Nr.
1223/2009 III priedo 45 ir 67–92 įrašuose išvardyti kvapieji alergenai tebėra aktualūs.
Be to, jis nustatė 56 papildomus kvapiuosius alergenus, kurie aiškiai sukėlė alergiją žmonėms ir kuriems šiuo metu netaikomas atskiro ženklinimo reikalavimas;
(7)
atsižvelgiant į VSMK nuomonę, galima daryti išvadą, kad VSMK nustatytų papildomų kvapiųjų alergenų naudojimas gali kelti pavojų žmonių sveikatai ir kad būtina informuoti vartotojus apie tų kvapiųjų alergenų buvimą.
Todėl į Reglamento (EB) Nr.
1223/2009 III priedą turėtų būti įtrauktas įpareigojimas atskirai ženklinti tuos kvapiuosius alergenus, kai jų koncentracija nenuplaunamuose gaminiuose viršija 0,001 %, o nuplaunamuose gaminiuose – 0,01 %.
Be to, kvapiosios medžiagos, pvz., prehaptenai ir prohaptenai, kurios oksiduojamos oru arba bioaktyvacijos proceso metu gali virsti žinomais kontaktiniais alergenais, turėtų būti laikomos lygiavertėmis kvapiesiems alergenams ir joms turėtų būti taikomi tokie patys apribojimai ir kiti norminiai reikalavimai;
(8)
siekiant nuoseklumo ir aiškumo būtina atnaujinti ir tam tikrus esamus Reglamento (EB) Nr.
1223/2009 III priedo kvapiųjų alergenų įrašus suderinant bendruosius cheminių medžiagų pavadinimus su išvardytaisiais to reglamento 33 straipsnyje nurodyto Bendrųjų ingredientų pavadinimų glosarijaus naujausioje redakcijoje ir sugrupuojant panašias medžiagas į vieną įrašą.
Be to, kad ženklinimas būtų paprastesnis ir patogesnis vartotojui, o ekonominės veiklos vykdytojai ir nacionalinės institucijos galėtų lengviau dirbti, kai yra keli bendrieji cheminės medžiagos ingredientų pavadinimai, atskiro ženklinimo reikalavime turėtų būti nurodyta, kuris pavadinimas turi būti naudojamas 19 straipsnio 1 dalies g punkte nurodytame ingredientų sąraše;
(9)
siekiant išsamumo ir aiškumo būtina atnaujinti ir tam tikrus esamus Reglamento (EB) Nr.
1223/2009 III priedo kvapiųjų alergenų įrašus į juos įtraukiant izomerus ir papildant bei iš dalies pakeičiant atitinkamus CAS ir EB numerius, taip palengvinant ekonominės veiklos vykdytojų ir nacionalinių institucijų darbą;
(10)
tikėtina, kad dėl atnaujinto kvapiųjų alergenų sąrašo Reglamento (EB) Nr.
1223/2009 III priedo įrašuose bus kartu nurodyti esami ir nauji apribojimai, todėl būtina nustatyti, kad ekonominės veiklos vykdytojai turėtų toliau laikytis esamų apribojimų, bet kartu jiems turėtų būti suteiktas pagrįstas laikotarpis, kad jie galėtų laikytis ir naujų apribojimų;
(11)
ekonominės veiklos vykdytojams turėtų būti skirtas pagrįstas laikotarpis prisitaikyti prie naujų apribojimų – atlikti gaminių sudėties ir pakuočių pakeitimus, kurie būtini siekiant užtikrinti, kad rinkai būtų pateikiami tik naujus reikalavimus atitinkantys kosmetikos gaminiai.
Ekonominės veiklos vykdytojams taip pat turėtų būti skirtas pagrįstas laikotarpis pašalinti iš rinkos kosmetikos gaminius, kurie neatitinka naujų reikalavimų ir kurie buvo pateikti rinkai prieš pradedant taikyti naujas ženklinimo nuostatas.
Atsižvelgiant į tai, kad vartotojų, kuriems išsivysto alerginis kontaktinis dermatitas, procentinė dalis yra palyginti nedidelė ir nekintanti, taip pat į didelį naujų kvapiųjų alergenų, kurie turi būti atskirai ženklinami, skaičių ir didelį atitinkamų kosmetikos gaminių skaičių, pereinamasis laikotarpis turėtų būti atitinkamai 3 ir 5 metai;
(12)
šiame reglamente nustatytos priemonės atitinka Kosmetikos gaminių nuolatinio komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr.
1223/2009 III priedas iš dalies keičiamas pagal šio reglamento priedą.
(3) VSMK (Vartotojų saugos mokslinio komiteto) nuomonė dėl kvapiųjų alergenų kosmetikos gaminiuose (SCCS opinion on fragrance allergens in cosmetic products) (SCCS/1459/11), 2012 m. birželio 26–27 d.